OpenLLM-France/wikimedia huggingface dataset:
# Barbara Weldens

Barbara Weldens, ganet e 1982 ha marvet d'an 19 a viz Gouhere 2017 e Gordon (Lot), a oa ur ganerez c'hall. Enoret e oa bet gant priz ar Révélation Scène 2016 eus an Akademiezh Charles-Cros, ha gant priz ar c'honkour Jeunes talents 2016 eus ar Festival Jacques Brel. Awenet e oa he gant Jacques Brel ha Barbara.
D'an 3 a viz C'hwevrer 2017 e voe embannet he c'hentañ albom studio, anvet Le Grand H de l’homme.
Lazhet eo bet gant tredan e-pad ur sonadeg pa oa war al leurenn, d'an oad a 35 bloaz. Marvet eo pa oa o lammat diwar al leurenn dres dirak gwreg diwezhañ Léo Ferré, Marie-Christine Diaz.

## Pladenn

Le Grand H de l’homme
* Du pain pour les réveille-matin 3:15
* Je ne veux pas de ton amour 2:36
* Belle 4:10
* Où sont mes nichons 4:09
* À mes flancs 3:44
* Purple Room 6:09
* Femme 3:39
* Viens 3:37
* L'organique vibration 4:27
* Violence 3:55
* Le grand H de l'homme 3:49
* Ému mais digne 4:39
* Alice (kanaouenn guzh) 7:34

## Liammoù diavaez

* Lec'hienn ofisiel Barbara Weldens

## Notennoù ha daveennoù

* ↑ Le grand H de l'homme, de Barbara Weldens - Médiapart
* ↑ http://www.huffingtonpost.fr/2017/07/20/la-chanteuse-barbara-weldens-meurt-en-plein-concert-possiblemen_a_23039018/
# Barbara Zápolya

Barbara Zápolya (Trenčín, Rouantelezh Hungaria, 1495 – Kraków, 2 a viz Here 1515) a oa merc'h da Stefan Zápolya, un Hungariad a lignez uhel, ha da Hedwig Cieszyn, ur briñsez polonat. C'hoar e oa d'ar gontez Krisztina Zápolya de Szepes (1464-1526), da János Szapolyai (1487-1540), a voe roue Hungaria, ha d'ar c'hont György Zápolya (1488-1526).
Pried kentañ Sigismund Iañ an Henañ (1467-1548), roue Polonia ha dug-meur Lituania e voe d'an 8 a viz C'hwevrer 1512.
Div verc'h o devoe :
* Jadwiga Jagiellon (1513–1573), anvet Hedwig Jagiellonica ha Hedwig von Brandenburg ivez ;
* Anna Jagiellon (1515-1520).
En he 20 vloaz e oa Barbara Zápolya pa varvas diwar un taol-gwad, tri miz goude ganedigezh Anna Jagiellon. Beziet e voe er chapel a voe lakaet sevel gant Sigismund, stok ouzh iliz-beur Wawel Kraków.
E 1518 ez addimezas ar roue intañv d'ur briñsez italian, Bona Sforza (1494-1557).

## Notennoù

* ↑ Aet diwar wel en Emgann Mohács, Hungaria, 29 a viz Eost 1526
# Barbara von Brandenburg

Barbara von Brandenburg zo bet anv meur a briñsez alaman :
* Barbara von Brandenburg (1423–1481), pe Barbara Gonzaga, priñsez alaman, dimezet da Luigi III Gonzaga, Markiz Mantova,
* Barbara von Brandenburg (1464–1515), pried kentañ Vladislas IV Bohemia, rouanez Bohemia eus 1476 betek 1492, kaset kuit gant he fried;
* Barbara von Brandenburg-Ansbach-Kulmbach (1495–1552), Landgravez Leuchtenberg
* Barbara von Brandenburg (1527–1595), dugez Brieg eus 1586 betek 1595

## Pennadoù kar

* Barbara
* Brandenburg
* Barbara Gonzaga
# Barbara von Brandenburg (1423–1481)

Barbara von Brandenburg (1423–1481), pe Barbara Gonzaga, a oa ur briñsez alaman er XVvet kantved, merc'h da Johan IV von Brandenburg-Kulmbach ha da Barbara von Sachsen-Wittenberg.
E 1437 e timezas da Luigi III Gonzaga, markiz Mantova.

## Bugale

Daouzek bugel o doe:
* Federico (Mantova, 1441-Mantova, 1484), dug Mantova war-lerc'h e dad
** dimezet da Margherita di Baviera (1442-1479);
*** tad da Francesco II Gonzaga, dimezet da Isabella d'Este;
* Gianfrancesco (1443-Bozzolo, 1496), kont Sabbioneta hag Aotrou Bozzolo,
** dimezet da Antonia del Balzo;
* Francesco (1444-Porretta, 1483), anvet da gardinal e 1461;
* Susanna (1447-Mantova, 1481), leanez en iliz Santa Chiara en Mantova;
* Dorotea (Mantova, 1449-Pavia, 1467), danvez-pried Galeazzo Maria Sforza;
* Cecilia (1451-1474), leanez Mantova;
* Rodolfo (1452-Fornovo, 1495), Aotrou Castiglione delle Stiviere, Solferino, Suzzara ha Poviglio, dimezet div wech
** da Antonia Malatesta, merc'h da Sigismondo Pandolfo Malatesta,
** da Caterina Pico, merc'h da Gian Francesco I della Mirandola;
* Barbara (Mantova, 11 1455-Böblingen, 31 1503),
** dimezet da Eberard V, dug Württemberg;
* Ludovico (1458-Reggiolo, 1511), eskob Mantova;
* Paolina (1464-1495),
** dimezet da Leonardo di Gorizia.

## Liamm diavaez

a vo kavet e Wikimedia Commons.
* ↑ Gonzaga 2
# Barbarano Mossano

Barbarano Mossano (Barbaràn Mosàn e veneteg) zo ur gumun eus Italia, e proviñs Vicenza, e rannvro Veneto.

## Istor

Krouet eo bet d'ar 17 a viz C'hwevrer 2018, en ur vodañ kumunioù Barbarano Vicentino ha Mossano.
# Barbara Villiers (1654–1708)

Barbara Villiers (war-dro 1654 - 1708) a oa dimezell a enor gant ar Rouanez Anne Breizh-Veur ha gouarnerez gant ar priñs William, Dug Gloucester. He c'hoar, Elizabeth Villiers (deuet da vout kontez Orkney) a oa serc'h William III etre 1680 ha 1695.
Merc'h e oa da Edward Villiers eus Richmond, ha da Lady Frances Howard. Barbara a deuas da vout dimezell a enor gant priñsezed York ,kent da Mary dimeziñ da William en 1677.
E-lec'h mont gant he c'hoarezed, Anne, Katherine, hag Elizabeth, da Den Haag, e chomas Barbara e Bro-Saoz, ma'z eas da lez Anne. Eno e voe mignonez da Sarah Churchill, Dugez Marlborough, kement ha ken bihan ma savas gwarizi-tag er rouanez.
Barbara a vije bet a-du gant ar roue James II.

## Dimeziñ ha bugale

Dimeziñ a reas Barbara da John Berkeley, 4vet Beskont Fitzhardinge of Berehaven (1650 - 1712). Div verc'h o doe, hogen hini anezhe ne voe roet dezhi titl o zad :
* Frances Berkeley, dimezet da Sir Thomas Clarges, 2nd Bt. a-raok 1721, ha daou vugel dezho.
* Mary Berkeley (a-raok 1671 - 1741) , dimezet e 1703 da Walter Chetwynd, 1añ Beskont Chetwynd of Bearhaven e St. Martin-in-the-Fields e Londrez, a voe dimezell a enor gant Anne Breizh-Veur. Bugel ebet n'o doe.

## Notennoù

* ↑ Field, Ophelia. The Favourite: Sarah, Duchess of Marlborough. London: Hodder and Stoughton, 2002. (ISBN 0-340-76808-8), pp. ix and 73.
* ↑ Exhibition of the Royal House of Guelph, Harvard University. 32044012939096X, p. 3.
* 1 2 Burke, John Evelyn. A General and heraldic dictionary of the peerage and baronetage of the British Empire, Volume 1. London: H. Colburn and R. Bentley, 1832, p. 287.

## Levrlennadur

* Hamilton, Elizabeth. The illustrious lady: A biography of Barbara Villiers, Countess of Castlemaine and Duchess of Cleveland Readers Union, 1981. (ASIN: B0007B1JXY)
# Barbara von Absberg

Barbara von Absberg a oa abadez Abati Obermünster e Regensburg, en Alamagn eus 1435 betek 1456.
# Barbarano Vicentino

Barbarano Vicentino a oa ur gumun eus Italia, e Proviñs Vicenza, e rannvro Veneto.

## Istor

Kendeuzet e oa bet gant Mossano d'ar 17 a viz C'hwevrer 2018 d'ober ur gumun nevez : Barbarano Mossano.
# Barbarano Romano

Barbarano Romano zo ur gumun e proviñs Viterbo, e Lazio.
# Boké (rannvro)

Boké zo ur rannvro eus Ginea. Harzoù he deus gant Ginea ar C'heheder ha Senegal.

## Daveenn

* ↑ Institut National de la Statistique
g • ka • ke Rannvroioù Ginea :
| Rannvroioù | Boké · Conakry · Faranah · Kankan · Kindia · Labé · Mamou · Nzérékoré |
# Bolano

Bolano zo ur gumun eus Italia, e Proviñs La Spezia, e rannvro Liguria.
# Boks gall

Ur sport emgann eo ar savatenn, pe boks gall, pleustret gant daou enebour, hag en em gann an eil ouzh egile, pe a daolioù treid, pe a daolioù dorn.
Red eo dezho ober gant manegoù ha botoù, ar pezh a ziforc’h anezho diouzh ar sportoù stourm all evel arzoù-emgannañ. Kenurzhiet eo er mare mañ e meur a vro er bed a-bezh hag ez eus ur c’hevread etrebroadel abaoe ar bloaz 1985.

## Istor

Krouet e oa bet ar boks gall e Bro-C'hall, e Pariz, er bloavezhioù 1830-1840 gant Charles Lecour (1808-1894).
Ijinet en doa an den_mañ kemmeskañ teknikoù treid ar savate ha teknikoù meilhoù-dorn ar boks saoz. War-lerc'h, reoliet oa bet ar teknikoù-mañ er bloaz 1878 gant Joseph Charlemont (1839-1929) ha war e lerc'h gant e vab Charles Charlemont (1862-1944).
Kelennet e oa ivez e-barzh an arme er fin an XIX$^{vet}$ kantved. Abalamour d'ar Brezel-bed kentañ ne chome ket kalz a dud o vont da voksiñ er stumm-mañ. War-lerc'h e oa dihunet a-drugarez d'un nebeud tud entanet evel Pierre Barruzi (1897-1994) ha Bernard Plasait (*1940)
E 1984 e voe aozet Kib kentañ Europa, hag e 1989 Kib kentañ ar Bed. E 2017 ez eus tro-dro 57 000 a aotreeien e Bro-C’hall.

## Sportoù liammet

Bez' ez eus sportoù all er c’hevread Savatenn :
* Savatenn “pro”
* Gwalenn emgann
* Savatenn stumm
* Savatenn bazh emzifenn

## Ar c’hevezerezh

« Ar c'helc'h » eo anv an dachenn boks gall.

### An arsailh

Touch e enebour eo ar pal en doare kevezadeg-mañ hep skeiñ gantañ; ar maout az aio gant an hini a douch ar muiañ ha gant ar gwellañ teknik hervez ar varnerien. Padout a ra an arsailh 3 frantad 1 vunutenn hanter pe 2 vunutenn.

### An emgann

Galloud hag hefedusted zo adkavet er stumm kevezadeg-mañ, a implij an teknikoù evit reiñ taolioù. Aotreet eo badaouiñ e eneber. 3, 4 pe 5 prantad 2 vunutenn e pad ar stourm, diouzh live an dud.

### An ofisielidi

Kevezerezh Savatenn zo gwiriet gant ofisielidi : tredeoged ha barnerien. E karg int d’ober doujañ da reolennoù ha spered ar Savatenn, ha diwall ouzh yec’hed korfel ar sportourien. Renet eo ar strollad ofisiel gant ur dileuriad ofisiel hag a ra ivez war-dro ar medisin, den ar padventer, ar c’hourdonerien hag ar prienter.
# Bola de Nieve

Ignacio Jacinto Villa Fernandez, ganet d'an 11 a viz Gwengolo 1911 e Guanabacoa ha marvet d'an 2 a viz Here 1971 e Mec'hiko, anavezetoc'h evel Bola de Nieve ("Boul-erc'h"), a oa ur c'haner, sonaozour, ha pianoour kuban.
Gant Benny Moré hag Arsenio Rodríguez eo unan eus an arzourien dreist deuet eus Kuba. Ouzhpenn espagnoleg e kane: e saozneg, galleg, katalaneg, portugaleg hag italianeg e rae ivez.
Ar ganerez Rita Montaner, a sone-eñ piano ganti, a rae an anv-se anezhañ, abalamour d'e vlev gwenn.
Da gentañ e oa bet brudet e Mec'hiko. Goude hepken e teuas Kuba, e vro c'henidik, ha neuze Kreisteizamerika, SUA, ha Bro-C'hall (Pariz bepred) goude. Diwar e benn e lavare: "Yo no canto canciones ni las interpreto, yo soy" (Kanañ ne ran ket, bezañ ec'h on).
Kanet en deus ivez e katalaneg, galleg, italianeg, portugaleg ha saozneg.
En Habana e veze ordinal o kanañ hag o seniñ en davarn « El Monseigneur ». A-du e oa gant gouarnamant Castro, evitañ da vezañ heñvelrevad.
Mervel a reas gant ur c'hwitadenn-galon e Kêr Vec'hiko, p'edo war e hent da Lima, a gare kenañ.
Prezegenn e obidoù a voe distaget gant ar barzh Nicolás Guillén dirak ur mor a dud.
Darn eus e ganaouennoù, evel Ay, Amor, zo bet adkemeret e filmoù Pedro Almodóvar.

## Kanaouennoù

Savet pe kanet gantañ:
* Ay, mamá Inés (1927), Eliseo Grenet
* Mama perfecta, sonaozour dizanv eus an XIXvet kantved;
* Mésié Julian (1943), Armando Oréfiche
* El Manisero (1928), Moisés Simmons
* Bito Manué, tu no sabes inglé (1930), Nicolás Guillén hag Emilio
* Ñango mambo, Armando Oréfiche
* Drume negrita, Emilio Grenet
* No puedo ser feliz, Adolfo Guzmán
* Chivo que rompe tambo, Moisés Simmons
* La vie en rose (1945), Édith Piaf
* Ay, amor, Ignacio Villa
* Si me pudieras querer (1936), Ignacio Villa
* La Flor de la canela (1950), Arturo Granada

## Diwar-benn Bola

* Yo soy la cancion que canto, homenaje a Bola de Nieve en Internet Movie Database
* Film diwar e benn
# Bolazeg

Bolazeg :
| Monumant ar re varv hag ar c'halvar dirak an ti-kêr. ||
| Anv gallek (ofisiel) | Bolazec |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Karaez-Plougêr |
| Kod kumun | 29012 |
| Kod post | 29690 |
| Maer Amzer gefridi | Coralie Jézéquel 2020-2026 |
| Etrekumuniezh | Menez Are Kumuniezh |
| Bro velestradurel | Kornôg Kreiz-Breizh |
| Poblañsouriezh ||
| Poblañs | 179 ann. (2020) |
| Stankter | 10 ann./km² |
| Douaroniezh ||
| Daveennoù lec'hiañ | 48° 26′ 42″ Norzh 3° 34′ 57″ Kornôg / 48.445, -3.5825 |
| Uhelderioù | kreiz-kêr : 196 m bihanañ 124 m — brasañ 268 m |
| Gorread | 17,47 km² |
| Bolazeg ||
| kemmañ |
Bolazeg zo ur gumun e Bro-Gerne e Kanton Karaez, e departamant Penn-ar-Bed, e kornôg Breizh.

## Douaroniezh

Kumunioù amezek : Skrigneg; Bodsorc'hel; Plougraz; Lohueg; Plourac'h; Karnoed

## Anv

* Botglazec, 1448, 1481 ; Botlazec, 1679.
Talvoudegezh : bot = kenkiz + *lazec anv-den, diwar al liv glas.
* Botglazec, 1448 ; Botglasec, Botlasec, 1536 ; Botglasac, Botgasel e Servignac, 1591.

## Istor
### XX$^{vet}$ kantved
##### Brezel-bed kentañ

* Mervel a reas 41 gwaz abalamour d'ar brezel, eleze 4,36% ag ar boblañs hervez an niveradeg bet graet e 1911.

#### Eil brezel-bed

* Merval a reas dek den ag ar gumun abalamour d'ar brezel.

## Emdroadur ar boblañs abaoe 1962

Niver a annezidi

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Tud

* Yann Tomaz, baraer kozh, kaner ha diskonter.

## Krennlavaroù

* Tud Bolazeg / N'anavezont ket ur marc'h diouzh ur gazeg.
* E Bolazeg n'anvezer ket ur marc'h diouzh ur gazeg / ken en devo staotet pe gac'het.

## Liammoù diavaez

a vo kavet e Wikimedia Commons.
* (br) Bolazeg war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* 1 2 Bernard Tanguy : Dictionnaire des noms de communes, trèves et paroisses du Finistère. Origine et signification. ArMen - Le Chasse-Marée. 1990
* ↑ Erwan Vallerie : Diazezoù studi istorel an anvioù-parrez. Corpus. An Here. 1995
* ↑ Memorial Genweb
* ↑ Memorial Genweb
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936
# Bolborhynchus

Bolborhynchus :
| Bolborhynchus lineola (laboused yaouank). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittacidae |
| Anv skiantel ||
| Bolborhynchus Bonaparte, 1857 ||
| D'ar vevoniezh e tenn ar pennad-mañ. ||
Bolborhynchus a zo ur genad e rummatadur an evned, krouet e 1857 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Tri spesad a ya d'ober ar genad :
* Bolborhynchus ferrugineifrons,
* Bolborhynchus lineola
** B. l. lineola ha B. l. tigrinus,
* Bolborhynchus orbygnesius.
O c'havout a reer holl en Amerika latin.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Psittacidae/Bolborhynchus (lennet e-barzh d'ar 14 a viz Mae 2016).
# Bolama (rannvro)

Bolama zo ur rannvro eus Ginea-Bissau. Enezeg Bijagos hag ul lodenn vihan war an douar bras a ya d'ober anezhi.
g • ka • ke Rannvroioù Ginea-Bissau :
| Rannvroioù | Bafatá · Biombo · Bissau · Bolama · Cacheu · Gabú · Oio · Quinara · Tombali |
# Bolaños de Calatrava

Bolaños de Calatrava zo ur gumun e proviñs Ciudad Real, e Kastilha-La Mancha.
# Bolaños de Campos

Bolaños de Campos zo ur gumun eus Spagn, e proviñs Valladolid, en Kastilha ha León.
# Bolchevik

Graet e vez Bolcheviked (unander: Bolchevik; rusianeg большевики, (unander) большевик, distaget: [bəlʲʂᵻˈvʲik], deveret diouzh bol'shinstvo, "muiañ niver") eus ar rann eus ar strollad marksour Strollad Sokial Demokratel Labourerien Rusia (SSDLR), renet gant Lenin, a zispartias diouzh ar rann Menchevik (eus men'shinstvo, "bihan niver"). C'hoarvezout a reas an disrann-se e-kerzh an Eil Kendalc'h e 1903, ha dont a rejont da vezañ dizalc'h e 1912. Da heul Dispac'h 1917 e teujont da vezañ e penn ar galloud gant Dispac'h miz Here en anv ar soviedoù. Er bloaz 1922 e teuas ar strollad da vezañ Strollad Komunour an Unaniezh Soviedel.
Ar Volcheviked, krouet gant Vladimir Lenin hag Alexander Bogdanov, a oa e 1905 un aozadur galloudus gant un diaz kreñv a labourerien renet gant ur hierarkiezh demokratel kreizennet. An izili en em wele evel begenn ar reveulzi a oa da zont evit klas al labourerien e Rusia. An doareoù d'ober hag o mennozhioù a vez graet bolchevouriezh anezho.

## Orin an anv

An div luskad a oa anvet da zigentañ "kreñv" (harperien Lenin) ha "sioul" (harperien Martov). Gant an amzer o redek e voe kemmet an anvioù "Bolcheviked" ha "Mencheviked", a-ziwar ar rusiange "bolshinstvo" (muiañ niver) ha "menshinstvo" (bihan niver).
Eus un tu all, harperien Martov a c'hounez ar vot war kudenn an emezeliñ er strollad. Ne oa ket bet eus un tu sklaer na gant Lenin na gant Martov. E-pad ar c'hendalc'h e oa bet kannaded o skampañ kuit ha reoù all o cheñch tu meur a wech. E fin ar c'hendalc'h e oa bet rannet sklaer an traoù etre div luskad
Adalek 1907, er yezh saoznek e vez pennadoù oc'h ober gant ar ger "Maximalist" evit "Bolchevik" ha "Minimalist" evit "Menchevik", ar pezh na oa ket sklaer rak bez e oa ul luskad "Maximalist" e-touezh ar Strollad Reveulzier Sokialour e 1904–06 (hag a savas e 1906 un unvaniñ anvet Unvanidigezh ar Sokialourien-Reveulzierien uhelañ).

## Izili ar strollad

Keidenn oad izili ar strollad a zo yaouank. E 1907, 22% eus ar volcheviked a zo dindan 20 vloaz, 37% a zo etre 20–24 ha 16% a oa etre 25 ha 29. E 1905, 62% eus an izili a oa labourerien ar greanterezh (3% eus hollad poblañs 1897. 22% eus ar volcheviked a oa noblañsoù (1.7% eus hollad ar boblañs), 38% a oa peizanted hep douar perc'hennet. Evit ar Mencheviked e oa 19% ha 26% peizanted doare-se. E 1907, 78.3% eus ar volcheviked a oa rusianed ha 10% a oa yuzevien (34% hag 20% evit ar re Mencheviked). En holl e oa 8400 ezel e 1905, 13 000 e 1906 ha 46 100 e 1907 (8400, 18 000, 38 200 evit ar Mencheviked). E 1910, an div luskad kemmesket o devoa nebeutoc'h evit 10000 ezel en holl.

## Penn-kentañ reveulzi 1905

An div luskad a oa mesk-divesk e 1903–04 kalz izili a yae eus un tu ha distreiñ d'an tu all. Krouer ar varksouriezh rusian Georgy Plekhanov, a oa harper da Vladimir Lenin ha d'ar volcheviked, a oa aet eus e du e 1904.
# Berrepoz-ar-Blavezh

Berrepoz-ar-Blavezh :
| Abati Verrepoz. ||
| Anv gallek (ofisiel) | Bon-Repos-sur-Blavet |
| Bro istorel | Kerne |
| Melestradurezh ||
| Departamant | Aodoù-an-Arvor |
| Arondisamant | Gwengamp |
| Kanton | Rostrenenn |
| Kod kumun | 22107 |
| Kod post | 22570 |
| Maer Amzer gefridi | Raoul Riou 2020-2026 |
| Etrekumuniezh | Kumuniezh kumunioù Kreiz-Breizh |
| Bro velestradurel | Bro Kornôg Kreiz-Breizh |
| Lec'hienn Web | https://www.bonrepossurblavet.bzh |
| Poblañsouriezh ||
| Poblañs | 1 249 ann. (2020) |
| Stankter | 23 ann./km² |
| Douaroniezh ||
| Daveennoù lec'hiañ | 48° 14′ 32″ Norzh 3° 07′ 19″ Kornôg / 48.2422222222, -3.12194444444 |
| Uhelderioù | bihanañ 122 m — brasañ 286 m |
| Gorread | 53,91 km² |
| Berrepoz-ar-Blavezh ||
| kemmañ |
Berrepoz-ar-Blavezh (Bon-Repos-sur-Blavet e galleg) a zo ur gumun eus Breizh e departamant Aodoù-an-Arvor.

## Istor

Krouet eo bet d'ar 1añ a viz Genver 2017, o vodañ kumunioù Lanniskad, Perred ha Sant-Jelven.

## Monumantoù ha traoù heverk

* Govelioù ar Saloù.
* Iliz Sant-Gweltaz e Lanniskad.
* Maner Korrec.

## Melestradurezh

Roll ar vaered :
| Mare | Mare | Anv | Strollad | Karg |
| 2020 Anv= Raoul Riou | → bremañ | - | | |
| 1añ Genver 2017 | - | Michel André$^,$ | PS | Kuzulier departamant (2008-2015) |

## Pennadoù kar

* Lanniskad,
* Perred,
* Sant-Jelven.

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Anv savet gant Ofis Publik ar Brezhoneg (br)Diaz-titouroù KerOfis.
* ↑ (fr)Arrêté préfectoral du 30 août 2016 portant création de la commune nouvelle de Bon-Repos-sur-Blavet
* ↑ (fr) « Bon-Repos-sur-Blavet. Un maire, onze adjoints », Le Télégramme, 6 Genver 2017.
* ↑ (fr) « Bon-Repos-sur-Blavet - La commune nouvelle a défini ses grandes lignes », Ouest-France , 8 Genver 2017
# Berriatua

Berriatua zo ur gumun e reter Bizkaia en Euskal Herria.
# Bernkastel-Wittlich

Unan eus 24 Landkreis Rheinland-Pfalz eo Landkreis Bernkastel-Wittlich
Wittlich eo e benngêr.

## Aozadur diabarzh

Rannet eo Landkreis Bernkastel-Wittlich e 7 kumuniezhoù kumunioù, pep hini amparet gant kumunioù) ha 2 Verbandsfreie Gemeinden/Städte ("kêrioù frank")
7 Verbandsgemeinden Landkreis Bernkastel-Wittlich (merket o fenngêrioù gant *) :
* Verbandsgemeinde Bernkastel-Kues
* Verbandsgemeinde Kröv-Bausendorf
* Verbandsgemeinde Manderscheid
* Verbandsgemeinde Neumagen-Dhron
* Verbandsgemeinde Thalfang am Erbeskopf
* Verbandsgemeinde Traben-Trarbach
** Burg (Mosel)
** Enkirch
** Irmenach
** Lötzbeuren
** Starkenburg
** Traben-Trarbach*, Stadt ("kêr")
* Verbandsgemeinde Wittlich-Land (Sez : Wittlich)
** Altrich
** Arenrath
** Bergweiler
** Binsfeld
** Bruch
** Dierscheid
** Dodenburg
** Dreis
** Esch
** Gladbach
** Heckenmünster
** Heidweiler
** Hetzerath
** Hupperath
** Klausen
** Landscheid
** Minderlittgen
** Niersbach
** Osann-Monzel
** Platten
** Plein
** Rivenich
** Salmtal
** Sehlem
2 Verbandsfreie Gemeinden/Städte Landkreis Bernkastel-Wittlich :
* Morbach
* Wittlich
# Beromeg

Ur yezh nijerek-kongoek eus skourr ar yezhoù edoek eo an beromeg (berom) komzet gant tro-dro da 300 000 den e Stadoù Plateau, Kadouna ha Baouchi, e Nigeria.

## Gwelet ivez

* Yezhoù nijerek-kongoek
# Berria

Berria (keloù) zo ur pemdezieg euskarek, an hini nemetañ en euskareg penn-da-benn, hag a zo skignet e pevar c'horn Euskal Herria.
Savet e voe e 2003 da gemer lec'h ar pemdezieg Egunkaria, a oa bet serret gant gouarnamant Spagn war-zigarez ma en dije bet liammoù gant an emsav armet ETA.
Bemdez e vez embannet, nemet d'al Lun abaoe an 21 a viz Mezheven 2003.
En Andoain, e Gipuzkoa, emañ burev-kreiz ar gazetenn. Burevioù zo ivez e
Gasteiz, Iruñea, Bilbo ha Baiona.

## Pennad kar

* Media Iparralde‎
# Bernières-sur-Mer

Kumunioù Bro-C'hall :
| Anv | Bernières-sur-Mer |
| Skoed | |
| Lec'hiadur Bernières-sur-Mer en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes Cœur de Nacre |
| Kanton | Courseulles-sur-Mer |
| Kod INSEE | 14066 |
| Kod post | 14990 |
| Maer | Maryvonne Mottin (Strollad Radikal an Tu-kleiz) |
| Amzer-gefridi | 2008-2014 |
| Gorread | 7,66 km² |
| Led | 49° 19' 59" Norzh |
| Hed | 00° 25' 14" Kornôg |
| Uhelder kreiz | 4 m |
| Uhelder bihanañ | 0 m |
| Uhelder brasañ | 55 m |
| Poblañs hep kontoù doubl | 2 371 (2008) |
| Stankter | 310 a./km² |
| Lec'hienn ar gumun | Bernières-sur-Mer |
Bernières-sur-Mer a zo ur gumun eus departamant Calvados e Bro-C'hall.

## Istor
### XX$^{vet}$ kantved

Eil brezel-bed: Bernières-sur-Mer a voe ul lodenn eus tachenn dilestrañ Juno Beach e-pad an Dilestradeg e Normandi d'ar 6 a viz Even 1944.

## Monumantoù ha traoù heverk

* Iliz katolik Intron-Varia, XII$^{vet}$-XIV$^{vet}$ kantved.

## Melestradurezh

* An ti-kêr
Roll maered ar gumun :
| Mare | Mare | Anv | Strollad |
| Even 1995 | Gwengolo 2000 | René Tenet | |
| Gwengolo 2000 | Meurzh 2001 | Marie-Noëlle Berthelot | |
| Meurzh 2001 | Meurzh 2014 | Maryvonne Mottin | Strollad Radikal an Tu-kleiz |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Yves Lecouturier, Les plages du débarquement, pajenn 37, Embannadurioù Ouest-France, Roazhon, 1999
# Berradurioù bro
## Berradurioù diofisiel

Kavet e vo amañ berradurioù diofisiel a c’haller kavout ouzh ar gweturioù da skouer.
* AK Alaska
* ALBA Skos
* AS Asturiez
* BY Bavaria
* BZH Breizh
* CAT Katalonia
* CG Montenegro
* CS Kachoubia
* CSC Korsika
* CYM Kembre
* DG Kumuniezh Alamanek Velgia
* ECO Skos
* EH Euskal Herria (= Bro-Vask)
* EIR Iwerzhon
* EL Elzas
* ENG Bro-Saoz
* EU Europa pe Unaniezh Europa
* FO Inizi Faero
* FRL Friz
* GR Grishun
* GZ Galiza
* ICH Limbourg
* KER Kernev-Veur
* LOR Loren (Frañs)
* MAN Manav
* MV Morvan (Frañs)
* NI Norzhiwerzhon
* OC Okitania
* PDN Padania
* PICT Pictland (Skos)
* SCO Skos
* SE Savoia
* SER Serbia
* SMOM Urzh Vilourel Riek Malta
* SRD Sardinia
* TX Texas
* VDA Traoñienn Aosta
* VL Flandrez
* W Wallonia
* ZLD Zeeland
# Bernuy-Zapardiel

Bernuy-Zapardiel zo ur gumun eus Spagn, e proviñs Ávila, en Kastilha ha León.